Charles Itandje

Charles-Hubert Itandje (lahir 2 November 1982) merupakan pemain bola sepak Cameroon kelahiran Perancis yang kini bermain untuk PAOK FC. Beliau bermain di posisi penjaga gol.

Kerjaya kelab

RC Lens 
Beliua dilahirkan di Bobigny dengan keturunan Cameroon. Itandje memulakan kerjaya profesionalnya di RC Lens pada tahun 2001. Beliau telah membuat 170 penampilan liga dan 21 penampilan Eropah. Lens kemudian membenarkan Itandje untuk berpindah ke Liverpool selepas mereka menandatangani dua penjaga gol pada musim panas 2007.

Liverpool 
Itandje menandatangani Liverpool pada Ogos 2007, Beliau membuat debut untuk Liverpool menentang Reading pada 25 September dalam perlawanan piala liga, Liverpool menang 4-2. Beliau telah membuat tiga penampilan piala liga dan empat Piala FA untuk Liverpool pada musim 2007-08.

Pada 30 Jun 2010, Itandje kembali ke Liverpool dan kontraknya bersama Liverpool akan tamat pada Januari 2011.

Greece 
Pada 29 Ogos 2009, Itandje dipinjam ke Kavala selama satu musim. Beliau mengambil tempat sebagai penjaga gol pertama selepas penjaga gol veteran, Željko Kalac kurang memuaskan. Itandje membuat 19 penampilan untuk Kavala dan beliau mengekalkan 9 rekod tanpa bolos untuk kelab.

Pada 8 Disember 2010, Itandje dilaporkan telah meninggalkan Liverpool sebelum kontraknya tamat serta-merta. Beliau sertai kelab Greece, Atromitos secara percuma pada 1 Januari 2011. Sejak berpindah ke kelab Greece, Itandje menjadi pilihan pertama penjaga gol.
 
Beliau bermain untuk Atromitos pada perlawanan Piala Greece tetapi tewas 3–0 kepada AEK. Pada Piala Greece edisi seterusnya, mereka tewas sekali pada perlawanan akhir 2-1 kepada Olympiakos. Namun, kelab beliau menduduki tempat kelima liga dan layak ke Liga Europa. Dalam perlawanan kelayakan Liga Europa menentang Newcastle United, Itandje bermain dua perlawanan dengan keputusan Newcastle menang 2-1.

PAOK 
Pada 29 Januari 2013, beliau menandatangani kontrak dua tahun bersama PAOK dan beliau menyarung jersi 27.

Pada 10 Julai 2013, beliau menandatangani kontrak pinjaman satu tahun bersama Konyaspor dari PAOK. Itandje membuat debut pada perlawanan pembukaan musim, menang mengejut 3-2 ke atas Fenerbahçe. Sejak itu, Itandje menjadi pilihan peratma penjaga gol di Konyaspor dan mengekalkan sembilan rekod tanpa bolos dalam 33 penampilan.

Kerjaya antarabangsa 
Pada 2006, beliau telah dipanggil untuk memilih pemain oleh skuad Perancis ketika beliau bermain untuk Lens.

Pada Oktober 2010, beliau telah dibenarkan oleh FIFA untuk mewakili pasukan kebangsaan Cameroon.

Itandje membuat debut antarabangsa peda perlawanan kelayakan Piala Dunia FIFA 2014 menentang Togo. Beliau kemudian bermain untuk Cameroon pada perlawanan pembukaan Piala Dunia FIFA 2014 menentang Mexico. Beliau kemudian meneruskan pada perlawanan berikutnya menentang Croatia dan Brazil. Cameroon tewas pada kesemua perlawanan dan tersingkir pada kejohanan dunia itu.

Statistik kerjaya

Rujukan 

Kelahiran 1982
Orang hidup
Orang Perancis keturunan Cameroon
Pemain bola sepak Perancis
Pemain bola sepak Cameroon
Penjaga gol (bola sepak)
Pemain Red Star Paris
Pemain RC Lens
Pemain Liverpool F.C.
Pemain Kavala F.C.
Pemain Atromitos F.C.
Pemain PAOK FC
Pemain Piala Dunia FIFA 2014